Berlingske Tidende, 1776-04-12
Af Breve fra London, den 22de og 26de Mart. Den 22de om Middagen begav sig Lord=Major, 6 Oldermænd og 62 Lemmer af det almindelige Raad i Staden, London, under følge af Recorders, Sherifs og andre Stadsbetiendtere, til St. James, og overleverede Kongen følgende Addresse og Petition. Allernaadigste Konge! Vi, Lord=Major, Oldermænd, og meenige Mand af Staden London, forsamlede i det meenige Raad, bede om Tilladelse at nærme os Deres Majestæts Throne, og bede Deres Majest. om Deres Kongel. Opmærksomhed, naar vi med troe Undersaatters Underdanighed forelegger Deres Majest, hvad der gaaer os paa det oprigtigste til Hierte i Hensigt og Betragtning af de nærværende Messyrer, og den Bekymring, vi føle, saavel over den blottede og farlige Tilstand, hvori dette Land vil blive sadt formedelst National Troppernes Bortsendelse, som ogsaa over den Fare og de Uleiligheder, som kunde ventes ved sidste Tractater, i Henseende til Hverving af Fremmede, der endog gaaer saavidt, som om man agtede at indføre en fremmed Armee i dette Kongerige. Vi kan, Sir, ikke uden Bestyrtelse ansee Rigets Deeling, Nationalgiældens Formeerelse, de trykende Paalæg, Forliiset af det, som befordrede vor Velfærd, vore Kiøbmænds og Fabrikanters Forlegenhed, vore Jndkomsters Utilstrækkelighed, vore Landsmænds og Brødres Blods Udgydelse, Mangel paa offentlige Credit, og de forskrækkelige Følger, som foreene sig med en saadan begyndt og fortsat borgerlig Krig, hvis Ende ingen Jndsigt er i Stand til at see forud. Vi begribe, at intet Folk kan være forpligtet, til at overgive sine Rettigheder og Frihed som en Giengiældelse for Beskyttelse. Colonierne have fægtet med og for os, og i sidste Krig blev endog deres Formue anvendt derpaa, saa at denne Nation holdt det for billigt og nødvendigt, at tilstaae dem en aarlig Erstatning, ja endog ud aabenbare Fiendtligheder ere de villige til at forsvare dem, naar deres Privilegier kun maae staae ved Magt, til at fortsætte alle Fordeele af en regelmæssig og udelukkende Handel, som vi allerede længe har havt at takke for vores Velstand og Rigdom. Vi have ogsaa alle de Forsikringer, som Folk i deres Stand kan give, at, naar de som frie Folk, blive anmodede derom, da ere de villige til at gaae endnu videre, og giøre saadanne redelige og frivillige Sammenskud til dette Riges Jndkomster, som staae i deres Magt, naar kun Contributionerne blive anvendte til at afhielpe den Forlegenhed, hvorfor de nu fordres, og ikke snarere blive misbrugte til skammelige Bestikkelser, i Steden for at formindske National Gielden. Følge De kun, allernaadigste Herre! Deres menneskekierlige og naadige Tænkemaade, saa vil vor Ansøgning blive opfyldt. De bevise Deres Kongelige Retfærdighed og Mildhed mod Landet, som erklærede Dem til Dommer, for at afgiøre Betingelserne med sidste Fred, efter eget Gotbefindende, over al anden Erstatning og Hensigt til Omkostningerne med denne Krig. Vi bede Deres Majestæt underdanig og alvorlig, at der endnu før Operationerne med Krigs=Udrustningerne, maae skee, en høytidelig klar, afgiørende og tydelig Foreskilling om de billige og oprigtige Betingelser, som Deres Majest. og begge Parlementshusene have tænkt at tilstaae Colonierne. Da vil al Skin af Uretfærdighed og Undertrykkelse blive anvendt fra Fædrenelandet, og naar de da ikke vil underkaste sig disse billige Betingelser, saa vil Deres Majest uden Tvivl kunde sættes i den Stand, at De med et beredtvilligt, troe og foreenet Folks ivrigste Hierter og Hænder kan byde saadan Opsætsighed, som da vil være et Oprør, Spidsen. Kongen besvarede denne Addresse saaledes:Jeg beklager med den dybeste Smerte den Elendighed, som en stor Deel af mine Undersaatter i America have paadraget sig, formedelst en uforsvarlig Modstand imod dette Kongeriges retmæssige Autoritet. Jeg vil være villig til, og holde mig for lykkelig, at kunde hæve denne Elendighed ved Medlidenhed og Godhed, saasnart denne Autoritet er igien oprettet, og den nærværende Rebellion tilendebragt. For at erholde denne nyttige Hensigt, skal jeg uforanderlig benytte mig af de rigtigste og virksomste Midler." - De sidste Efterretninger fra America melde, at Fiendtligheden paa begge Sider vedvarer, og at Americanerne ere endog meere forbittrede, end de før vare, og synes endog at have forladt meget deres forrige Maadelighed, hvorved de foregive, at de rette sig efter disse Tiders Exempel. Følgende skal være en tilforladelig Afskrift af den Fortegnelse, som er forelagt General Kongressen paa Omkostningerne med de Americanske Tropper, indtil den 25de April 1776, ja endog fra den Dag, da ethvert Corps indtraadte i virkelig Tieneste. For General-Officererne . . 7000 Pd. Sterl. - Tropperne i Nye Engeland 594000 -- tilfællige Artikler = = 80000 - Provisioner = =- Hospitalet .- Artilleriet = =- Kanonstøben, Lavetten &c. - Ammunition &c. - Tønder Salpeter = = 18000 -- Vaaben, Klæder a. = 25000 -- de i Canada tienende Tropper 260000 -- Tropperne i de sydlige Colonier 250000 -J alt 1296746 Pd. Sterl.